#### DECIZIE

Nr. 1714 din 11.03.2019

Ca urmare a cererii adresate de Cord Bogdan Nicolae, cu domiciliul în Câmpina, jud. Prahova, str. I.H. Rădulescu, nr. 100, înregistrată la A.P.M. Giurgiu cu nr. 9151/04.12.2018, în baza Hotărârii Guvernului nr. 1076/2004 privind stabilirea procedurii de realizare a evaluării de mediu pentru planuri şi programe şi Hotărârii de Guvern nr. 918/2010, art. 13, alin. 2, Agenţia pentru Protecţia Mediului Giurgiu decide, ca urmare a consultărilor desfăşurate în cadrul şedinţei Comitetului Special Constituit din data de 07.01.2019 că planul „Reactualizare PUZ – Ansamblu locuințe individuale, cu utilități, amenajări exterioare ale terenului, organizare șantier și împrejmuiri”, în vederea aprobării PUZ -ului ce se va implementa în com. Săbăreni, NC 1500-774, T 105, P 693/68, 693/67, jud. Giurgiu, nu se supune evaluării de mediu conform procedurii aprobată prin H.G. nr. 1076/2004 şi se va emite actul de reglementare, după completarea documentaţiei**.**

**Motivele care au stat la baza deciziei sunt următoarele:**

**Caracteristicile** planului:

- terenul pe care se propune implementarea planului se află în intravilanul com. Săbăreni, jud. Giurgiu, în suprafață totală de 24468 mp folosinţa actuală - teren curți construcții;

- pe teren se propune realizarea unui ansamblu de locuințe individuale;

- se propun 38 loturi din care: loturile 1-34 pentru locuințe, loturile 35-36 pentru trecerea în domeniul public și modernizarea drumurilor de exploatare, lotul 37 pentru realizarea drumului de acces și lotul 38 pentru echipare edilitară.

- se propune regim de construire izolat sau cuplat

- alimentarea cu apă – se va realiza din puț forat;

- evacuarea apelor uzate menajere se va realiza în bazin betonat vidanjabil, amplasat pe lotul 38;

- energia electrică va fi asigurată de la reţeaua de energie electrică din zonă prin racordarea la rețea;

- energia termică – încălzirea va fi electrică

- se vor amenaja spații verzi propuse pe parcela 30 % din suprafața acesteia (5874 mp)

- planul nu este relevant pentru integrarea consideraţiilor de mediu, mai ales din perspectiva promovării dezvoltării durabile;

- din plan nu decurg probleme de mediu relevante;

- în cadrul planului nu apar probleme pentru implementarea legislaţiei naţionale şi comunitare de mediu.

**Caracteristicile efectelor** şi ale zonei posibil a fi afectate:

* probabilitatea, durata, frecvenţa şi reversibilitatea efectelor – nu este cazul;
* natura cumulativă a efectelor – obiectivul va fi amplasat în extravilanul com. Joița, jud. Giurgiu;
* natura transfrontieră a efectelor - nu este cazul;
* riscul pentru sănătatea umană sau pentru mediu (de exemplu, datorită accidentelor) - nu este cazul;
* mărimea şi spaţialitatea efectelor – planul urmează a se realiza pe teren intravilan com. Săbăreni, jud. Giurgiu, având folosinţa actuală de teren curți construcții;
* valoarea şi vulnerabilitatea arealului posibil a fi afectat de:

- caracteristicile naturale speciale sau patrimoniul cultural - nu este cazul;

- depăşirea standardelor sau a valorilor limită de calitate a mediului - nu este cazul ;

- folosirea terenului în mod intensiv - nu este cazul;

- efectele asupra zonelor sau peisajelor care au un statut de protejare recunoscut pe plan naţional, comunitar sau internaţional – obiectivul este amplasat în extravilanul com. Joița.

**Modul de informare a publicului pe parcursul procedurii:**

* anunţuri publice ale titularului privind solicitarea avizului de mediu publicate în cotidianul local ,,Giurgiuveanul”, în data de 06.02.2019 şi 11.02.2019.
* nu s-au înregistrat contestaţii din partea publicului şi nu s-au înregistrat solicitări pentru consultarea documentaţiei.

Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.

Menţiuni despre procedura de contestare administrativă şi contencios administrativ.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală, considerându-se că acestea sunt vătămate într-un drept al lor sau într-un interes legitim.

Înainte de a se adresa instanţei de contencios administrativ competente, persoanele au obligaţia să solicite autorităţii publice emitente a deciziei sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile este gratuită şi trebuie să fie echitabilă, rapidă şi corectă.